Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 3 Pv 281/14/6606	Lučenec, 21.7.2014
EEČ : 2-47-90-2014

U Z N E S E N I E

Trestná vec:	obvinený XXXXX a spol. 
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Lučenec
Podľa § 214 odsek 1 Trestného poriadku postupujem vec trestného stíhania obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
p o s t u p u j e m   Okresnému úradu, odboru všeobecnej vnútornej správy v Lučenci na prejednanie priestupku proti majetku podľa § 50 odsek 1 Zákona č. 372/1990 Zbierky o priestupkoch v znení zmien a doplnkov, nakoľko výsledky skráteného vyšetrovania preukazujú, že nejde o trestný čin, ale ide o skutok, ktorý by mohol byť priestupkom

dňa 28.04.2014 asi o 14.00 hod. z neoploteného areálu bývalého poľnohospodárskeho družstva v obci XXXXX odcudzili 15 ks pozinkovaných trapézových plechov o rozmeroch 450 x 70 cm a 2 ks drevené hranoly o rozmeroch 15 x 8 x 470 cm, čím pre spoločnosť XXXXX XXXXX spôsobili škodu vo výške 355,75 € 

p o s t u p u j e m   Okresnému úradu, odboru všeobecnej vnútornej správy v Lučenci na prejednanie priestupku proti majetku podľa § 50 odsek 1 Zákona č. 372/1990 Zbierky o priestupkoch v znení zmien a doplnkov, nakoľko výsledky skráteného vyšetrovania preukazujú, že nejde o trestný čin, ale ide o skutok, ktorý by mohol byť priestupkom

Odôvodnenie:
	Uznesením povereného príslušníka Obvodného oddelenia PZ v XXXXX, sp.zn. XXXXX z  19.05.2014 bolo podľa § 199 odsek 1 Trestného poriadku začaté trestné stíhanie a súčasne podľa § 206 odsek 1 Trestného poriadku vznesené obvinenie XXXXX a XXXXX za prečin krádeže formou spolupáchateľstva podľa § 20 k § 212 odsek 1 Trestného zákona na skutkovom základe uvedenom vo výrokovej časti tohto uznesenia. 

	Obvinení XXXXX a XXXXX sa k trestnej činnosti kladenej im za vinu v plnej miere priznali. Obvinený XXXXX ešte uviedol, že nesúhlasí len s výškou spôsobenej škody, nakoľko „je tam uvedená cena ako za nový plech, pričom toto sú staré plechy.“

	Svedok XXXXX, splnomocnenec poškodenej spoločnosti XXXXX XXXXX vo svojej výpovedi uviedol, že odcudzené plechy a hranoly im boli vrátené. 

	Z odborného vyjadrenia vypracovaného znalcom XXXXX vyplýva, že hodnota 15 ks pozinkovaných trapézových plechov je 80,60 € a 2 ks drevených hranolov je 24,81 €, teda celková výška spôsobenej škody je 105,41 €.

	Po preskúmaní spisového materiálu som zistil, že konane obvinených XXXXX a XXXXX nemožno právne kvalifikovať ako prečin krádeže podľa § 212 odsek 1 Trestného zákona, nakoľko v danom prípade nebola spôsobená malá škoda, t.j. najmenej 266,- €. Bola spôsobená škoda vo výške 105,41 €, teda absentuje materiálny znak vyššie uvedeného prečinu.

	Vzhľadom na výšku spôsobenej škody, ako aj na spôsob vykonania skutku, môže protiprávne konanie obvinených XXXXX a XXXXX zakladať len zodpovednosť z priestupku proti majetku podľa § 50 odsek 1 Zákona č. 372/1990 Zbierky o priestupkoch v znení zmien doplnkov, ktorý by mohol prejednať Okresný úrad, odbor všeobecnej vnútornej správy v Lučenci. 

	Na základe týchto dôvodov som preto rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ervin Csonka
prokurátor